**Projektas**



**DRUSKININKŲ SAVIVALDYBĖS MERAS**

# POTVARKIS

**DĖL ŽEMĖS SKLYPO SVEIKATOS G. 30B, DRUSKININKUOSE, DETALIOJO PLANO KOREGAVIMO**

2024 m. d. Nr.

Druskininkai

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Teritorijų planavimo įstatymo 24 straipsnio 5 dalimi ir 28 straipsnio 1 dalimi, Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013 m. gruodžio 18 d. nutarimu Nr.1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“ 9 punktu, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“ 246 ir 313 punktais bei atsižvelgdamas į uždarosios akcinės bendrovės „Druskininkų šeimos klinika“, atstovaujamos *nuasmeninta*, veikiančio pagal 2024 m. spalio 22 d. įgaliojimą, 2024 m. spalio 28 d. gautą prašymą,

p r a d e d u Teritorijos Sveikatos g. 30, Druskininkuose, detaliojo plano koregavimą, iniciatoriaus lėšomis, kurio tikslas – pakeisti žemės sklypo Sveikatos g. 30B, Druskininkuose, kadastrinis Nr. 1501/0005:86, naudojimo būdą iš komercinės paskirties objektų teritorijos į visuomeninės paskirties teritoriją.

Šis potvarkis per vieną mėnesį nuo jo paskelbimo arba pranešimo apie viešojo administravimo subjekto veiksmus (atsisakymą atlikti veiksmus) suinteresuotai šaliai įteikimo dienos gali būti skundžiamas Lietuvos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui (A. Mickevičiaus g. 8A, Kaunas).

Savivaldybės meras Ričardas Malinauskas

Suderinta

Joana Verbickienė, Architektūros ir urbanistikos skyriaus vedėja

Ramūnas Augus, Teisės ir civilinės metrikacijos skyriaus vedėjo pavaduotojas

Vilma Jurgelevičienė, Savivaldybės administracijos direktorė

Parengė

Juozas Bancevičius